Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom 	

Sp. zn. : 2 Pv 544/11/6613	Žiar nad Hronom, 20.2.2013
EEČ : 2-52-44-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Žiar nad Hronom
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
že si v období od mesiaca november 2010 doposiaľ v Ihráči a  inde ako otec mal. syna XXXXX, nar. 09.10.2011, bytom u matky, riadne a včas neplnil vyživovaciu povinnosť, hoci mu táto vyplýva priamo zo Zákona o rodine a ktorá mu bola okrem iného uložená rozsudkom Okresného súdu XXXXX, sp. zn. 10P 6/07 zo dňa 23.01.2008, právoplatným dňa 21.02.2008, na základe ktorého bol povinný prispievať na jeho výživu sumou vo výške 2.500,- Sk (82,99 EUR), počnúc dňom 04.01.2007, vždy do 20. dňa v mesiaci vopred k rukám matky, čím mu takto vznikol, po dobrovoľnej úhrade vo výške  1.330,- EUR, za vyššie uvedené obdobie, počas ktorého pracoval a riadne a včas neuhradil výživné, dlh na výživnom voči XXXXX, nar. XXXXX, trvale bytom XXXXX, Hviezdoslavova č. 283/32 vo výške 502,89 EUR
lebo zanikla trestnosť činu
Odôvodnenie:

Uznesením poverenej príslušníčky PZ, Obvodného oddelenia PZ v Žiari nad Hronom, sp. zn. ORP-1051/ZH-ZH-2011 zo dňa 07.10.2011 bolo podľa § 199 ods. 1 Trestného poriadku začaté trestné stíhanie a zároveň podľa § 206 ods. 1 Trestného poriadku vznesené obvinenie XXXXX pre prečin zanedbania povinnej výživy podľa § 207 ods. 1 Trestného zákona, ktorého sa mal dopustiť na tom skutkovom základe, že si v období od mesiaca november 2010 doposiaľ v Ihráči a  inde ako otec mal. syna XXXXX, nar. 09.10.2011, bytom u matky, riadne a včas neplnil vyživovaciu povinnosť, hoci mu táto vyplýva priamo zo Zákona o rodine a ktorá mu bola okrem iného uložená rozsudkom Okresného súdu XXXXX, sp. zn. 10P 6/07 zo dňa 23.01.2008, právoplatným dňa 21.02.2008, na základe ktorého bol povinný prispievať na jeho výživu sumou vo výške 2.500,- Sk (82,99 EUR), počnúc dňom 04.01.2007, vždy do 20. dňa v mesiaci vopred k rukám matky, čím mu takto vznikol, za vyššie uvedené obdobie, po dobrovoľnej úhrade vo výške 1.330,- EUR, počas ktorého pracoval a riadne a včas neuhradil výživné, dlh na výživnom voči XXXXX, nar. XXXXX, trvale bytom XXXXX, Hviezdoslavova č. 283/32 vo výške 502,89,-  EUR.

Obvinený XXXXX vo svojej výpovedi uviedol, že si je vedomý vyživovacej povinnosti voči synovi Nikolasovi, pričom predložil potvrdenia o úhrade dlžného výživného v celkovej sume 1.330,-EUR. Zároveň uviedol, že od novembra 2011 je zamestnaný a jeho mesačný príjem, činí sumu 1.300,- EUR. 

Svedkyňa- poškodená XXXXX v prípravnom konaní, dňa 31.10.2012 uviedla, že obvinený uhradil dlžné výživné, okrem mesiaca október 2012, teda, že ku dňu výsluchu jej obvinený, dlží na výživnom sumu 73,76 EUR. Dňa 14.02.2013 svedkyňa poškodená potvrdila, že obvinený v januári 2013 uhradil dlžné výživné v celom rozsahu a teda dlh na výživnom má vyrovnaný, pričom uhradil aj časť bežného výživného za mesiac február 2013.

Podľa § 86 písm. a) Trestného zákona trestnosť trestného činu zanedbania povinnej výživy podľa § 207 Trestného zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

Vzhľadom na skutočnosť, že obvinený XXXXX dodatočne splnil svoju povinnosť, teda uhradil celú dlžnú sumu na výživnom a trestný čin nemal trvalo nepriaznivé následky, zanikla trestnosť trestného činu zanedbania povinnej výživy podľa § 207 ods. 1 Trestného zákona a preto bolo potrebné rozhodnúť tak, ako je uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viera Lichá Valicová
prokurátorka